Kányádi Sándort köszönti 85. születésnapja alkalmából Melocco Miklós szobrászművész
Channel: Magyar Művészeti Akadémia MMA
Date: 18/05/2014

Melocco Miklós szobrászművész, régi barátként köszöntötte akadémikus társát, Kányádi Sándor költőt, akinek 85. születésnapja alkalmából zenés irodalmi estet rendeztek 2014. május 13-án a Petőfi Irodalmi Múzeumban. A szobrászművész kiemelte: „Minden művészetek közül a magyar költészetet tartom a legszebbnek, a legfontosabbnak". Melocco Miklós elmondta, hogy hiába tud fejből egy verset, elmondani képtelen, mert meghatódik a szavak, a gondolatok szépségétől. Úgy folytatta, hogy ők Kányádi Sándorral barátok és sok időt töltenek együtt, verseit olvasva mégis gyakran megdöbben, hogy ismeri annak ma élő szerzőjét.